Diari Oficial de la Generalitat Valenciana


Sumari del DOGV 5156, del 16-12-2005 (2005/13546)

Informació pública de l'aprovació i adjudicació del programa d'actuació integrada i projecte d'urbanització per al desenvolupament de la unitat d'execució B-10 del sòl urbà del Pla General d'Ordenació Urbana vigent.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5156

Data del DOGV
:   16-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13042


Organisme emissor
:   Ajuntament de Borriana

Tipus de document
:   Anunci

Informació pública de l'aprovació i adjudicació del programa d'actuació integrada i projecte d'urbanització per al desenvolupament de la unitat d'execució B-10 del sòl urbà del Pla General d'Ordenació Urbana vigent. [2005/F13514]
  
El Ple de l'ajuntament, en la sessió del dia 7 d'abril de 2005, va adoptar acord amb la següent part dispositiva:
  
«Primer. Aprovar el programa d'actuació integrada i projecte d'urbanització per al desenvolupament de la unitat d'execució B-10 del sòl urbà del Pla General d'Ordenació Urbana vigent, amb les següents modificacions parcials que s'inclouen de conformitat amb el que estableix l'article 47.1 de la Llei 6/1994, de la Generalitat Valenciana:
  
1. Condicionaments tècnics de l'adjudicació d'acord amb l'informe de l'enginyer municipal de data 2 de març de 2005, respecte del projecte d'urbanització. Aquestes correccions són susceptibles d'esmenar-se adequadament sense alterar el cost global del programa:
  
Coordinació amb les companyies subministradores. Abans de l'inici de les obres ha d'acreditar-se la coordinació i acceptació dels serveis prevists amb/per les seues entitats responsables: Iberdrola, Telefònica, Facsa, ONO, CEGAS, Sindicat de Regs o el mateix ajuntament. En particular cal acreditar l'execució o si escau innecessarietat de les infraestructures bàsiques de les xarxes de gas i ONO, amb la finalitat de coordinar-les amb les obres de la unitat d'execució sense sobrecost per al programa.
  
La xarxa viària. Incorporarà les partides necessàries per a constituir els sobretalussos de sustentació de voreres o, si escau, els murs de contenció i delimitació dels límits de la unitat d'execució.
  
Aigua potable. Caldrà incloure-hi la substitució de la xarxa existent al carrer de la Marina (camí del Grau) de fibrociment, per una altra de 160 PE, amb les connexions corresponents, al llarg del tram afectat per la unitat d'execució.
  
La resta de la xarxa i peces especials s'adaptarà a les especificacions de la companyia subministradora.
  
Infraestructures i serveis. L'urbanitzador haurà de definir i executar les distintes obres del projecte d'acord amb els criteris, qualitats i abast que assenyalen els distints organismes responsables, encara que aquells comporten alteracions en els traçats i supòsits apuntats en el projecte.
  
Connexions. L'urbanitzador haurà de definir i executar les connexions necessàries de les obres, serveis i infraestructures previstes, fins al punt i amb les condicions que fixen els distints organismes responsables, garantint l'efectiva integració amb els àmbits urbanístics confrontants.
  
Senyalització. La senyalització vertical es definirà amb pals d'alumini estriat i senyals d'alumini, segons model municipal.
  
2. S'adverteixen a més els següents condicionaments genèrics:
  
- Seran aplicables les disposicions relatives al replantejament, control i recepció de les obres establides en la legislació de contractes de l'estat.
  
- Abans de l'inici de l'execució de les obres (acta de comprovació del replantejament) l'urbanitzador haurà de presentar a l'ajuntament els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni a establir amb cada una d'aquelles.
  
- A la vista dels compromisos de coordinació amb aquestes companyies, s'adverteix l'urbanitzador que no admetrà l'ajuntament supòsits de retaxació de càrregues basats en eventuals manques o omissions de les xarxes de serveis prevists respecte a les que definitivament s'implanten i justifiquen en el projecte. Correspon a la direcció facultativa les missions i competències previstes legalment, i ha d'actuar d'enllaç amb els Serveis Tècnics municipals, que comprovaran, supervisaran i vigilaran l'assistència tècnica contractada, i tindran accés a tots els treballs que realitze aquesta direcció facultativa.
  
- S'aportarà còpia en suport magnètic adequat als mitjans informàtics municipals de la informació tant gràfica com escrita de l'obra realment realitzada.
  
Segon. Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Tercer. Adjudicar a la mercantil Inmosal, SL, representada per Juan Carlos Salvador Segarra, l'execució del programa d'actuació integrada per al desenvolupament de la unitat d'execució B-10 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades, i condicionar l'adjudicació al depòsit de la garantia que s'expressarà i que se subscriga el conveni urbanístic, així com a la seua inscripció en el Registre de Programes i Agrupacions d'Interès Urbanístic.
  
Quart. Requerir la mercantil Inmosal, SL, perquè deposite a la Tresoreria Municipal la fiança o garantia de 22.487,75 euros (7% cost d'urbanització) en el termini de 15 dies, i perquè, en el termini de 30 dies, subscriga el conveni urbanístic proposat.
  
Cinquè. Traslladar el programa objecte d'aprovació i adjudicació a la Conselleria de Territori i Habitatge, de conformitat i als efectes prevists en l'article 47.7 de la Llei Reguladora de l'Activitat Urbanística.
  
Sisé. Trametre el projecte d'urbanització a la Conselleria de Territori i Habitatge, en compliment del que disposa l'article 59.3 de la Llei Reguladora de l'Activitat Urbanística.
  
Seté. Publicar l'aprovació del programa d'actuació integrada de la unitat d'execució B-10 en el Butlletí Oficial de la Província de Castelló, i del seu projecte d'urbanització en el Diari Oficial de la Generalitat Valenciana, tal com disposen els articles 59.4 i 34 de la Llei 6/1994, de 15 de novembre.
  
Vuité. Notificar aquest acord als propietaris, i comunicar-los que, contra el present acord, que posa fi a la via administrativa, es pot interposar en el termini d'un mes recurs potestatiu de reposició, o, en el termini de dos mesos comptadors a partir de l'endemà de la recepció d'aquesta notificació, recurs contenciós administratiu davant el Jutjat Contenciós Administratiu de Castelló de la Plana, de conformitat amb el que disposen els articles 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol. Això sense perjudici que puguen utilitzar altres recursos si ho estimaren oportú.